Υλικό Φυσικής-Χημείας
Στερεό

	Η σύνθετη κίνηση ενός τροχού

Ένας τροχός ακτίνας R=0,8m ηρεμεί σε οριζόντιο επίπεδο. Τη στιγμή tο=0 τίθεται σε κίνηση αποκτώντας επιτάχυνση κέντρου μάζας Κ, όπως στο πρώτο από τα διπλανά διαγράμματα και γωνιακή επιτάχυνση, όπως στο δεύτερο διάγραμμα, με κατευθύνσεις όπως στο σχήμα.
Να βρεθούν η ταχύτητα και η οριζόντια επιτάχυνση του σημείου επαφής του τροχού με το επίπεδο, σημείου Α, τις χρονικές στιγμές:
i) t1= 2s,   ii) t2= 4+(s) και iii)  t3= 5s.
(η στιγμή t2=4+s είναι ελάχιστα μεγαλύτερη από τη στιγμή 4s, οπότε έχει μηδενιστεί η επιτάχυνση του Κ.)
Απάντηση:
Θεωρούμε την κίνηση σύνθετη, μια μεταφορική με μεταβαλλόμενη επιτάχυνση του κέντρου μάζας Κ και μια στροφική ομαλά επιταχυνόμενη κίνηση (σταθερή γωνιακή επιτάχυνση), για την οποία ισχύει:

ω= αγων∙t

Με βάση αυτήν την θεώρηση, θα έχουμε:

i) Τη χρονική στιγμή t1 η γωνιακή ταχύτητα έχει μέτρο:

ω1= αγων∙t1=5∙2rαd/s=10 rad/s
Ίδιας κατεύθυνσης με την γωνιακή επιτάχυνση, κάθετη στο επίπεδο του σχήματος με φορά προς τα μέσα (ο τροχός στρέφεται δεξιόστροφα).

Εξάλλου το εμβαδόν του κίτρινου τραπεζίου στο διάγραμμα αcm-t (μεσαίο σχήμα) είναι αριθμητικά ίσο με την μεταβολή της ταχύτητας του κέντρου μάζας, όπου αcm,1=4m/s2 (γιατί;). Αλλά τότε τη στιγμή t1 το κέντρο Κ του τροχού έχει ταχύτητα:
Δυcm=υcm- 0 → [image: image3.png]=% om/s = 12m/s
Vem1 ==




Το σημείο Α έχει λόγω μεταφορικής κίνησης ταχύτητα ίση με υcm,1 και εξαιτίας της περιστροφικής κίνησης την υγρ,1=ω1R=10∙0,8m/s= 8m/s, με φορά προς τα αριστερά σχήμα (το πρώτο από τα παραπάνω σχήματα). Έτσι η ταχύτητά του έχει κατεύθυνση προς τα δεξιά και μέτρο:
υΑ,1=υcm,1-υγρ,1=12m/s-8m/s=4m/s

Στο τελευταίο σχήμα έχουν σχεδιαστεί οι αντίστοιχες εφαπτομενικές επιταχύνσεις του σημείου Α (δεν έχει σχεδιαστεί η κεντρομόλος επιτάχυνση, εξαιτίας της κυκλικής κίνησης του σημείου γύρω από το κέντρο Κ…), όπου αεπ,1=αγων∙R =5∙0,8 m/s2 =4 m/s2. Αλλά τότε η επιτάχυνση του σημείου είναι μηδενική, τη στιγμή t1.
ii) Τη χρονική στιγμή t2=4+s, όπου έχει μηδενιστεί η επιτάχυνση του κέντρου Κ του τροχού, με βάση όσα αναφέρθηκαν στο προηγούμενο ερώτημα, θα έχουμε:
ω2=αγωνt2=5∙4 rad/s= 20rad/s  και
υγρ,2=ω2R=20∙0,8 m/s= 16 m/s.

Ενώ για την ταχύτητα του κέντρου Κ, ίση αριθμητικά με το εμβαδόν του γκρι τριγώνου στο μεσαίο σχήμα, οπότε 
Δυcm,2 =υcm,2- 0 → [image: image5.png]Vemz =34 8m/s = 16m/s




Αλλά τότε με βάση και το πρώτο από τα παρακάτω σχήματα, το σημείο επαφής του τροχού με το επίπεδο, σημείο Α, έχει μηδενική ταχύτητα.

Όσον αφορά τις επιταχύνσεις του σημείου Α, η μόνη εφαπτομενική επιτάχυνση είναι η επιτρόχια, όπως στο τρίτο σχήμα, με φορά προς τα αριστερά και μέτρο αεπ,2=αγωνR=4m/s2.
iii) Μετά τη στιγμή t2 η μεταφορική κίνηση του τροχού δεν αλλάζει, άρα ο τροχός συνεχίζει να κινείται με σταθερή ταχύτητα κέντρου μάζας υcm=16m/s, χωρίς επιτάχυνση, ενώ συνεχίζει να αυξάνεται η γωνιακή του ταχύτητα. Έτσι τη στιγμή t3=5s, η γωνιακή ταχύτητα έχει μέτρο:
ω3=αγων∙t3=5∙5 rad/s=25 rad/s

Οπότε η γραμμική ταχύτητα του Α έχει μέτρο:

υγρ,3=ω3∙R= 25∙0,8m/s =20m/s
Με βάση τώρα το πρώτο σχήμα, η ταχύτητα του σημείου Α έχει φορά προς τα αριστερά και μέτρο:

υΑ=υγρ,3-υcm=20m/s – 16 m/s= 4 m/s

ενώ συνεχίζει να έχει την ίδια επιτρόχια επιτάχυνση, όπως στο δεύτερο σχήμα, μέτρου 4m/s2, όπως σε όλη τη διάρκεια της κίνησης.
dmargaris@gmail.com

